b'\n_START_ARTICLE_\nMRK Trogir\n_START_SECTION_\nO klubu\n_START_PARAGRAPH_\nRukometni klub je u Trogiru osnovan 1948. godine kao rukometne sakcija sportskih dru\xc5\xa1tava Radni\xc4\x8dko fiskulturno dru\xc5\xa1tvo "Slaven" i Gimnasti\xc4\x8dko dru\xc5\xa1tvo "Trogir". U po\xc4\x8detku se igrao veliki rukomet, a sredinom 1950.-ih po\xc4\x8dinje se i sa igranjem tada\xc5\xa1njeg malog rukometa. Klub tada prelazi pod dru\xc5\xa1tvo DTO "Partizan", a sredinom 1960-ih se rukometa\xc5\xa1i i rukometa\xc5\xa1ice izdvajaju u zasebne klubove pod nazivom "Trogir". Do raspada SFRJ, "Trogir" uglavnom igra u Dalmatinskoj ligi (odnosno Hrvatskoj regionalnoj ligi - Jug), uz povremene nastupe u Hrvatskoj ligi, ostaju\xc4\x87i u sjeni rukometa\xc5\xa1ica. _NEWLINE_ _NEWLINE_Osamostaljenjem Hrvatska, klub igra u sezoni 1992. u 2. HRL, a potom u 1.B HRL - Jug. Povremeno nastupa i pod sponzorskim nazivima "Trogir Medena", "Trogir AM", "Trogir Apartmani Medena", "Trogir Alpro ATT". U sezoni 1997./98. osvaja 1.B HRL - Jug i plasira se u 1.A HRL, iz koje odmah ispada. Ukinu\xc4\x87em 1.B HRL, "Trogir" dalje igra u 2. HRL - Jug. U sezoni 2008./09. je \xc4\x8dlan novoformirane Dukat 1. HRL, iz koje odmah ispada u 2. HRL - Jug, koju uspijeva osvojiti u sezoni 2017./18. te se plasira u 1. HRL - Jug.'